Ettekandele tulevad G.F.Händeli „Tulevärgimuusika" ja „Halleluja" Messiasest, John Rutteri „Kujutluspildid (Fancies)" Shakespeare tekstile, aga ka hulk mõnusat jõulumuusikat.
Piletid 5.-/3.-€ juba müügil Tartu Rahvaülikoolis.
Väike kokkuvõte Händeli teostest:
"Seekord esitame G.F.Händeli poolt 1749.a. kuningas Georg II ilutulestiku saateks kirjutatud „Tulevärgimuusika" uues kuues ja koosseisus - klarneti-, saksi- ja metsasarvekooriga. Inspiratsioon selleks tuli originaalpartituurist, kus Händel lubab esimesed viiulid vajadusel asendada 12 oboega, teised viiulid kaheksaga jne. Meie asendasime viiulid klarnetitega, trompetid ja fagoti saksofonidega ja jätsime sarvedele nende enda partii. Kõlab igatahes uhkelt ja huvitavalt. Ilutulestikku üritavad asendada timpanid, valgusefektidega aga muusikalt tähelepanu ära tõmbama ei hakka. Teose finaaliks lisame Händeli „Halleluuja" oratooriumist „Messias", kus loetletud instrumentidele lisanduvad ühendkoorid."
TAGASISIDE:
Toomas:
Mu meelest läksid eilsed 2 kontserti väga hästi. 5 poolaastat kokkumängu võimaldab järjest paremini üksteist tunnetada, häälestus enamasti toimib, tekivad iseloomulikud kõlavärvid. Vahva !!!
Ja võrdluses klarneti- ja sarvekooridega - oleme tore omanäoline kamp, kellega igal hetkel luurele minna :-).
Lisaks väga positiivne reaktsioon paljudelt kontserdikülastajatelt ja -tegijatelt:
- Lauri Breede ja laulukoorid meiega väga rahul.
- sarved ja klarnad rahul, et selline ühine asi sai ette võetud. Nüüd otsime uusi kohta kus teost jälle esitada.
- Rait nautis täiega oma debüüti timpanimängijana.
- märjad näod rahva seas.
- taas kaks täismaja, prognoositav kuulajate arv kokku taas ca. 900
- Laine Randjärve lause lillede ulatamisel - "vingelt panete" :-)
ROHKEM PILTE SIIN